**Էլիզա Կոնստանտին-Հանսեն** (դան․՝ Elise Konstantin-Hansen, մայիսի 4, 1858(1858-05-04)[…], Ֆրեդերիկսբերգ, Մայրաքաղաքային տարածաշրջան, Դանիա - փետրվարի 25, 1946(1946-02-25), Կոլդինգ, Կոլինգ, Հարավային Դանիա տարածաշրջան, Դանիա), դանիացի նկարչուհի և կերամիստ։ Մշակել է իր սեփական նատուրալիստական ոճը՝ հաճախ պատկերելով ծովային թռչուններին, կենդանիներին, բույսերին և ծովափնյա տեսարաններ։

Կենսագրություն
--------------

Էլիզայի դիմանկարը հոր՝ Կոնստանտին Հանսենի կողմից
Էլիզա Հանսենը ծնվել է Ֆրեդերիկսբերգում, Կոպենհագենի թաղամասում, 1858 թվականի մայիսի 4-ին, դանիացի ոսկեդարի նկարիչ Կոնստանտին Հանսենի և նրա կնոջ՝ Մագդալենա Բարբարա Կյոբկեի ընտանիքում։ 1908 թվականին փոխել է իր ազգանվան ուղղագրությունը՝ Կոնստանտին-Հանսենի։

Էլիզան մեծացել է գեղարվեստական միջավայրում։ Նրա ութ քույր-եղբայրներից մի քանիսն ունեցել են գեղարվեստական տաղանդներ, հատկապես նրա քույր Քրիստիանան, ով ասեղնագործել է։ Ինքը՝ Կոնստանտին-Հանսենը, նույնպես սկսել է ասեղնագործել երիտասարդ տարիքում՝ հաճախ մշակելով սեփական էսքիզները։ Ավելի ուշ՝ 1880 թվականին հոր մահից հետո նա դարձել է ճարտարապետ և քանդակագործ Թորվալդ Բինդեսբյոլի գլխավոր օգնականը։ Ի լրումն այն ամենի, ինչ հայրը նրան սովորեցրել է գեղանկարչության մասին, նա հաճախել է Վիլհելմ Կյուխնի գեղանկարչության դպրոց և դասեր է ստացել նկարիչներ Քրիստեն Դալսգորից և Լաուրից Տուկսենից՝ նախքան 1886 թվականին Փարիզ ուսանելու մեկնելը։

Գեղարվեստական ոճ
----------------

Դեղին ծովասեզով զարդարված սկուտեղը՝ պատրաստված Ջ. Ուոլմանի խեցեգործարանում Ուտերսլևում 1887 թ. Դանիական դիզայնի թանգարան
1880-ականների սկզբին Էլիզան սկսել է ասեղնագործությամբ զբաղվել՝ ընդօրինակելով պոմպեյան որմնանկարների ոճը, որը սիրել է Թորվալդ Բինդեսբյոլը։ Աշխատել է նաև կերամիկայի վրա Ուտերսլևի արհեստանոցում Բինդեսբյոլի և Սկովգորդ եղբայրների հետ, որտեղ զարգացրել է ավելի ազատ, անհատական ոճ։ Ոգեշնչված ճապոնական արվեստով, նա մշակել է իր սեփական մոտեցումը ծովային թռչունների, կենդանիների, բույսերի և ծովափնյա տեսարանների դեկորատիվ պատկերմանը, որոնք նա հաճախ նկարել է։ Նրա կերամիկական ստեղծագործություններից մի քանիսն իր ամենանշանավոր գործերից են, այդ թվում՝ ծովաստղ պատկերող ափսե, ոստրեի որսորդների ջնարակված բարձրաքանդակ և անգղի պատկերով յուրօրինակ գավաթներ։ 1930 թվականին Կոնստանտին-Հանսենը ստեղծել է իր ամենահայտնի աշխատանքը, որը հայտնի է որպես *Svaneflok i våge*, որտեղ պատկերված են մի խումբ կարապներ Կոլդինգ ծովախորշի ֆոնին։

Ցուցահանդեսներ
--------------

Կոնստանտին-Հանսենի«Գիշանգղ» նկարը, որը ցուցադրվել է 1893 թվականին Ազատ ցուցահանդեսում
1882 թվականից Կոնստանտին-Հանսենն իր նկարները ցուցադրել է Շառլոտենբորգում, որտեղ 1885 թվականին արժանացել է Նոյհաուզենի մրցանակին իր «Drenge udenfor en Grønthandel» (Տղան կանաչեղենի խանութում) աշխատանքի համար։ 1893 թվականին Շառլոտենբորգի փոխարեն նա սկսել է ցուցադրվել Ազատ ցուցահանդեսում (Den Frie Udstilling), որտեղ շարունակել է ցուցադրել իր աշխատանքները մինչև 1928 թվականը։ Էլիզայի աշխատանքները ցուցադրվել են նաև արտասահմանում՝ Փարիզում (1889) և Բեռլինում (1910-1911)։ Կոնստանտին-Հանսենի աշխատանքները ներկայացվել են Չիկագոյի գեղարվեստի պալատում 1893 թվականի համաշխարհային ցուցահանդեսում։ 1917 թվականին նա իր աշխատանքներով մասնակցել է նաև Դանիայի արվեստի ցուցահանդեսին (Dansk Kunsthandel) և 1920 թվականի Կանանց հետահայաց ցուցահանդեսին դան․՝ Kvindelige kunstneres retrospektive udstilling)։ 2013 թվականին նրա աշխատանքները ցուցադրվել են Kolding Kunstforening-ի ցուցահանդեսում։

Պատկերասրահ
-----------

* Հավերի առավոտյան զբոսանքը (1898)Հավերի առավոտյան զբոսանքը (1898)
* Օգոր (Վեյլե կոմունա) (մոտ. 1915)Օգոր (Վեյլե կոմունա) (մոտ. 1915)

Ծանոթագրություններ
------------------

1. 1 2 3 4
2. 1 2  KulturNav — 2015.
3. 1 2  Շվեդիայի ազգային թանգարան — 1792.
4. 1 2 3  RKDartists (նիդերլ.)
5. 1 2  Kunstindeks Danmark (դան.)
6. 1 2 3
7. 1 2 3
8. 1 2 3 4  "Elise Konstantin-Hansen" (in դանիերեն). Dansk Biografisk Leksikon. Արխիվացված է the original 2017 թ․ սեպտեմբերի 3-ին. Retrieved 19 апреля 2020. `{{cite web}}`: Unknown parameter `|deadlink=` ignored (`|url-status=` suggested) (help)
9. 1 2 3  Munk, Jens Peter. "Elise Konstantin-Hansen (1858 - 1946)" (in դանիերեն). Kvinfo. Արխիվացված է the original 2021 թ․ դեկտեմբերի 11-ին. Retrieved 19 апреля 2020. `{{cite web}}`: Unknown parameter `|deadlink=` ignored (`|url-status=` suggested) (help)
10. ↑  "Anna Ancher & Co". *Sophienholm* (in դանիերեն). Արխիվացված է the original 1 декабря 2017-ին. Retrieved 19 апреля 2020.
11. 1 2  "Elise Konstantin-Hansen" (in դանիերեն). Kolding Kunstforening. Արխիվացված է the original 2018 թ․ օգոստոսի 29-ին. Retrieved 19 апреля 2020. `{{cite web}}`: Unknown parameter `|deadlink=` ignored (`|url-status=` suggested) (help)
12. ↑  Nichols, K. L. "Women's Art at the World's Columbian Fair & Exposition, Chicago 1893". Արխիվացված է the original 2020 թ․ փետրվարի 21-ին. Retrieved 19 апреля 2020. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · gravsted.dk · WikiTree |
|  |
| Չափորոշչային վերահսկողություն | GND: 138521514 · ISNI: 0000000082137553 · LCCN: no2008094050 · SUDOC: 198594895 · VIAF: 29347365 · WorldCat VIAF: 29347365 |

 |